CELEX: 32005D0469
Language: el
Date: 2005-06-24 00:00:00
Title: 2005/469/EK: Απόφαση της Επιτροπής, της 24ης Ιουνίου 2005, για τρίτη τροποποίηση της απόφασης 2004/614/ΕΚ σχετικά με μέτρα προστασίας από εξαιρετικά παθογόνο γρίπη των πτηνών στη Δημοκρατία της Νότιας Αφρικής [κοινοποιηθείσα υπό τον αριθμό Ε(2005) 1863]   (Κείμενο που παρουσιάζει ενδιαφέρον για τον ΕΟΧ)

25.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 165/31
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 24ης Ιουνίου 2005
   για τρίτη τροποποίηση της απόφασης 2004/614/ΕΚ σχετικά με μέτρα προστασίας από εξαιρετικά παθογόνο γρίπη των πτηνών στη Δημοκρατία της Νότιας Αφρικής
   [κοινοποιηθείσα υπό τον αριθμό Ε(2005) 1863]
   (Κείμενο που παρουσιάζει ενδιαφέρον για τον ΕΟΧ)
   (2005/469/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΤΗΤΩΝ,
   Έχοντας υπόψη,
   τη συνθήκη για την ίδρυση της Ευρωπαϊκής Κοινότητας,
   την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), και ιδίως το άρθρο 18 παράγραφος 7,
   την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (2), και ιδίως το άρθρο 22 παράγραφος 6,
   Εκτιμώντας τα ακόλουθα:
   
               (1)
            
            
               Με την απόφαση 2004/614/ΕΚ της Επιτροπής, της 24ης Αυγούστου 2004, σχετικά με μέτρα προστασίας από εξαιρετικά παθογόνο γρίπη των πτηνών στη Δημοκρατία της Νότιας Αφρικής (3), η Επιτροπή θέσπισε μέτρα προστασίας κατά της γρίπης των πτηνών σχετικά με την παθογόνο γρίπη των πτηνών σε σμήνη στρουθιονίδων στη Νότια Αφρική.
            
         
               (2)
            
            
               Τον Δεκέμβριο του 2004, η Επιτροπή έλαβε πληροφορίες από την Νότιο Αφρική ότι η κατάσταση της νόσου σε σμήνη στρουθιονιδίων είχε βελτιωθεί. Εντούτοις, η πληροφορία αυτή δεν επέτρεψε στην Επιτροπή να καταλήξει στο συμπέρασμα ότι η νόσος είχε ελεγχθεί αποτελεσματικά. Από τη Νότιο Αφρική δεν ελήφθησαν περαιτέρω πληροφορίες και η παρούσα κατάσταση ως προς τη νόσο είναι ασαφής.
            
         
               (3)
            
            
               Υπό τις συνθήκες αυτές ενδείκνυται η παράταση της εφαρμογής της απόφασης 2004/614/ΕΚ επί έξι μήνες ακόμη. Η εν λόγω απόφαση, δύναται, εντούτοις, να επανεξετασθεί πριν από το τέλος της εξαμήνου περιόδου ανάλογα με τις ενδεχόμενες περαιτέρω πληροφορίες που θα παρασχεθούν από τη Νότιο Αφρική.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Σύμφωνα με το άρθρο 7 της απόφασης 2004/614/ΕΚ, η ημερομηνία «30 Ιουνίου 2005» αντικαθίσταται από την ημερομηνία «31 Δεκεμβρίου 2005».
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 24 Ιουνίου 2005.
      
         
            Για την Επιτροπή
         
         Μάρκος ΚΥΠΡΙΑΝΟΥ
         
            Μέλος της Επιτροπής
         
      
   
   
      (1)  ΕΕ L 268 της 24.9.1991, σ. 56· οδηγία όπως τροποιήθηκε τελευταία από την πράξη προσχώρησης του 2003.
   
      (2)  ΕΕ L 24 της 30.1.1998, σ. 9· οδηγία όπως τροποποιήθηκε τελευταία από τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (ΕΕ L 165 της 30.4.2004, σ. 1)· διορθωμένη έκδοση (ΕΕ L 191 της 28.5.2004, σ. 1).
   
      (3)  ΕΕ L 275 της 25.8.2004, σ. 20· απόφαση όπως τροποποιήθηκε τελευταία από την απόφαση 2005/210/ΕΚ (ΕΕ L 68 της 15.3.2005, σ. 43).